《和文潜初伏大雨戏呈无咎》
宋代·蔡肇

城中鼎食排翠釜，羊胛驼峰贱如土。
青衫学士家故贫，斗米束薪炊湿雨。
纵横图史照屋壁，呫嗫诗骚从稚乳。
省中无事骑马归，雨声一洗茅檐苦。
急呼南巷同舍郎，听我临风有凉语。
且贪青简事文章，未有黄金买歌舞。
往来诗卷牛腰许，太羹玄酒并在户。
吾诗老涩邀使前，政坐可口收艰俎。

作者简介：蔡肇（？～1119）字天启，润州丹阳（今属江苏）人，蔡渊子。北宋画家，能画山水人物木石，善诗文，著有《丹阳集》，曾任吏部员外郎、中书舍人等职。蔡肇初事王安石，见器重，又从苏轼游，声誉益显。尝与王诜、李公麟、苏轼、米芾等十六人雅集西园。在京师开封任官时，画平冈老木，余纸请李公麟画远水归雁和舟楫，早萌退隐之意。画迹有《松路仙岩图》、《山麓渔舟图》、《雪陂钟馗图》、《松下逍遥图》、《煎茶图》，著录于《绘事备考》。又《仁寿图》相传是其作品，著录于《石渠宝笈三编》。